Hyppääjä

Hyppääjä () on P. V. Lehtisen ohjaama lyhytelokuva vuodelta 2000. Hyppääjä on hymni uimahyppäämiselle ja liikkeen estetiikalle. Se on unenomainen liikkeen, musiikin ja puheen kollaasi urheilun kauneimmasta muodosta. Elokuvan keskipisteenä on Helge Wasenius, uimahyppyjen grand old man, kaksinkertainen olympiakävijä ja pellehyppääjä.

Hyppääjä teki historiaa Tampereen elokuvajuhlilla 2001. Elokuva sai elokuvajuhlien Grand Prix’n, kotimaisen kilpailun alle 30-minuuttisten elokuvien pääpalkinnon ja Risto Jarva -palkinnon, ja lisäksi se oli myös nuorisoraadin ja yleisön suosikki. ”Elokuvan katsominen on kuin joisi raikasta lähdevettä”, tiivisti Risto Jarva -tuomaristo palkintopuheessaan.Maan sisällä elokuva – Risto Jarva -palkinto 40 vuotta, Suomen elokuvasäätiö 50 vuotta Suomen Elokuvasäätiö 20.2.2019

Hyppääjä sai valtion elokuvataidetoimikunnan myöntämän laatutuen 2001. Laatutukea myönnetään elokuvan tuottajalle ansiokkaasta elokuvasta.https://www.marmai.fi/uutiset/elokuvan-laatutukea-kuudelletoista-elokuvalle/8d0149e4-3801-3435-af69-e72168f49cf1 Elokuvan laatutukea kuudelletoista elokuvalle] Markkinointi & Mainonta 22.8.2001

Hyppääjä on saanut useita palkintoja myös ulkomaisilla elokuvafestivaaleilla, muun muassa lyhytelokuvasarjan pääpalkinnon Montrealin uuden elokuvan ja median festivaalilla (Festival du nouveau cinéma) Kanadassa 2001 ja kunniamaininnan samana vuonna Amsterdamin Idfa:ssa. Hyppääjä on palkittu myös kahdella merkittävällä urheiluohjelmien ja -elokuvien festivaalilla Italiassa. Maailman vanhin urheiluelokuvien festivaali Rassegna Cinematografica Internazionale SportFilmFestival palkitsi Hyppääjän parhaana elokuvana Palermossa 2002.Sportfilmfestival Palmares Lisäksi Hyppääjä sai pääpalkinnon Milano International FICTS festivaalin urheiluelokuvien kategoriassa 2006PV Lehtisen Hyppääjä ja Krooli palkittiin Milanossa Kaleva.fi 7.11.2006

Lehtinen on sanonut elokuvastaan: “Elokuva on minulle hyvin rakas, eivätkä kuluneet vuodet ole sitä mitenkään muuttaneet - voima on sen ajattomuudessa. Elokuva on näkemykseni elämän kauneudesta ja ainutkertaisuudesta. En nykyään voi katsoa sitä ilman, että silmäni kostuisi. Haikeus on niin suuri, kun lapsuuteni huimapää, Helge Wasenius, ei ole enää keskuudessamme hauskuuttamassa”.https://www.facebook.com/hashtag/ohjaajanmuisto Wasenius oli Lehtisen lapsuuden naapuri ja elokuvassa hän roikkuu jalkaterien varassa hyppytornissa kuten oli tehnyt tunnetuimmassa pellehyppytempussaan nimeltä “Siivoojan iltapuuhat”.

 Lähteet 

 Aiheesta muualla 
 Hyppääjä -elokuvan trailer. Youtube.

Luokka:Suomalaiset lyhytelokuvat
Luokka:Vuoden 2000 suomalaiset elokuvat